
	ΑΝΑΚΟΙΝΩΣΗ


Ανακοίνωση καταχώρισης Τροποποίησης – Κωδικοποίησης στο Γενικό Εμπορικό Μητρώο στοιχείων της ΕΠΕ με την επωνυμία: ‘’ΔΙΑΚΟΠΟΥΛΟΣ  ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ’’  και δ.τ.:    " DIAKOPOULOS L.T.D" και αριθμό ΓΕΜΗ 017097555000.
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΦΛΩΡΙΝΑΣ
 Την 24/1/2014 καταχωρήθηκε στο Γενικό Εμπορικό Μητρώο με ΚΑΚ  150513  δια της υπηρεσίας Γ.Ε.ΜΗ του Επιμελητηρίου Φλώρινας η  με αριθμ. 32401/30-12-2013 συμβολαιογραφική πράξη της  Συμβολαιογράφου Φλώρινας Άννα Χατζηχρίστου συζ. Δ. Μπέσσα  περί τροποποίησης και κωδικοποίησης του καταστατικού της εταιρείας  με την επωνυμία:  ‘’ ΔΙΑΚΟΠΟΥΛΟΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ και δ.τ. ‘’DIAKOPOULOS L.T.D.’’ και με αριθμό ΓΕΜΗ  017097555000 , το αριθ. 12 / 24 -12 -2013 πρακτικό έκτακτης Γ.Σ των εταίρων, σύμφωνα   με τα οποία αποφασίστηκαν τα εξής :

Α) Στην τροποποίηση του άρθρου  επτά (7)  του καταστατικού της ως εξής : Το κεφάλαιο της εταιρίας ορίζεται σε εκατόν ογδόντα εννέα χιλιάδες (189.000€) ευρώ, το οποίο, κατά ρητή δήλωση των συμβαλλομένων, καταβλήθηκε ολόκληρο στο Ταμείο της εταιρίας με την κεφαλαιοποίηση και μετοχοποίηση ποσών που κατατέθηκαν από τους εταίρους, σε τηρούμενο από την εταιρία τραπεζικό λογαριασμό. Το εταιρικό κεφάλαιο των εκατόν ογδόντα εννέα χιλιάδων (189.000€) ευρώ, διαιρείται σε έξι χιλιάδες τριακόσια (6.300) εταιρικά μερίδια, αξίας εκάστου εξ αυτών, τριάντα (30€) ευρώ, οι δε εταίροι μετέχουν με τα κατωτέρω εταιρικά μερίδια, τα οποία αποτελούν και τη μερίδα συμμετοχής ενός εκάστου στην εταιρία, ήτοι: 

Ο εκ των εταίρων, Σπυρίδων Διακόπουλος του Παύλου και της Πολυτίμης, μετέχει στον εταιρικό σχηματισμό με τρεις χιλιάδες διακόσια δεκατρία (3.213) εταιρικά μερίδια, αξίας εκάστου, τριάντα (30€) ευρώ, ήτοι συνολικής αξίας ενενήντα έξι χιλιάδων τριακοσίων ενενήντα (96.390€) ευρώ και ποσοστό συμμετοχής, πενήντα ένα τοις εκατό (51%).

Η εκ των εταίρων, Ζωή, σύζυγος Σπυρίδωνος Διακόπουλου, το γένος Γεωργίου και Αναστασίας Πιερία, μετέχει στον εταιρικό σχηματισμό με τρεις χιλιάδες ογδόντα επτά (3.087) εταιρικά μερίδια, αξίας εκάστου, τριάντα (30€) ευρώ, ήτοι συνολικής αξίας ενενήντα δύο χιλιάδων εξακοσίων δέκα (92.610€) ευρώ και ποσοστό συμμετοχής, σαράντα εννέα τοις εκατό (49%)
Β) Στην τροποποίηση του άρθρου οκτώ (8) του καταστατικού της ως εξής : Το εταιρικό κεφάλαιο των εκατόν ογδόντα εννέα χιλιάδων (189.000€) ευρώ, διαιρείται σε έξι χιλιάδες τριακόσια (6.300) εταιρικά μερίδια των τριάντα (30,00) ευρώ το καθένα και οι εταίροι συμμετέχουν στην εταιρεία ως εξής: 

α) Ο Σπυρίδων Διακόπουλος του Παύλου και της Πολυτίμης, με τρεις χιλιάδες διακόσια δεκατρία (3.213) εταιρικά μερίδια και 

β) Η Ζωή, σύζυγος Σπυρίδωνος Διακόπουλου, το γένος Γεωργίου και Αναστασίας Πιερία, κατά τρεις χιλιάδες ογδόντα επτά (3.087) εταιρικά μερίδια.
Γ)  Στην κωδικοποίηση του καταστατικού της σε ενιαίο κείμενο

